13/11/2013 | Administración LocalMunicipal
Sobrado
Anulación parcial da Ordenanza fiscal reguladora da taxa polo aproveitamento especial do dominio público local

Faise público que a Sala do contencioso-administrativo, Sección 4ª, do Tribunal Superior de Xustiza de Galicia, en relación ao procedmento ordinario número 15149/2011, relativo ao recurso interposto por Telefónica Móviles España, S. A. contra o Concello de Sobrado pola aprobación definitiva da Ordenanza fiscal reguladora da taxa polo aproveitamento especial do dominio público local a favor de empresas explotadoras de servizos de subministracións de interese xeral (B. O. P. do 14/12/2010), ditou unha sentenza na que estima parcialmente o dito recurso e anula os artigos 2.2, 3.2 e 5 da ordenanza. Deuse conta ao Pleno do Concello na sesión ordinaria do día 21 de outubro de 2013. Reprodúcense os artigos anulados: 2.2 O aproveitamento especial do dominio público producirase sempre que para a prestación do servizo de subministración se deban utilizar antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular de aquelas.3.2 Teñen a consideración de suxeitos pasivos as empresas ou entidades explotadoras a que se refire o apartado anterior, tanto se son titulares das correspondentes redes a través das cales se efectúen as subministracións coma se, non sendo titulares das devanditas redes, o son de dereitos de uso, acceso ou interconexión ás mesmas.5. Servizo de telefonía móbil - Base impoñible e cota tributaria 1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste Municipio, aplicaranse as seguintes fórmulas de cálculo: a) Base impoñible A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt + (NH * Cmm) Sendo: Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio 2011 é de 50,00 euros/ ano. Nt = Nº de teléfonos fixos instalados no Municipio, no ano 2009, que é de 695. NH =96% do número de habitantes empadroados no Municipio. En 2009: 2.081 Cmm = Consumo medio telefónico, estimado por teléfono móbil por chamadas de móbil a móbil. O seu importe para 2011 é de 263,00 euros/año. b) Cota básica A cota básica global determínase aplicando o 1,4 por 100 á base impoñible: QB =1,4% s/ BI Cota tributaria/operador = CE * QB Sendo: CE = coeficiente atribuíble a cada operador, segundo a súa cota de participación no mercado, incluíndo as modalidades de postpagamento e prepagamento. O valor da cota básica (QB) para 2011 é de 8.148,74 euros. c) Imputación por operador Para 2010 o valor de CE e a cota trimestral a satisfacer por cada operador son os seguintes: As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. Para os efectos de determinar o coeficiente CE, os suxeitos pasivos poderán probar ante o concello que o coeficiente real de participación no exercicio anterior ao de remuneración da taxa foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario. Sobrado, 4 de novembro de 2013 O Alcalde, Asdº.- Marie Josephe Machinandiarena Somogyi